proxectonos/corpus_dominio_legal_administrativo_tmp huggingface dataset:
10/11/2020 | Administración LocalMunicipal
Arzúa
Aprobación inicial de modificación de ordenanza fiscal

O Pleno do Concello, na sesión extraordinaria-urxente celebrada o día 06.11.2020, adoptou o acordo de aprobar provisionalmente a modificación do artigo 6 da Ordenanza fiscal reguladora da taxa por prestación do servizo de abastecemento de auga e conservación de contadores e acometidas, co obxecto de actualizar a contía das taxas de acordo co IPC publicado polo INE. Igualmente tamén se acordou engadir na disposición derradeira da dita ordenanza, que a modificación da ordenanza reguladora da dita taxa entrará en vigor o 1 de xaneiro de 2021, e estará en vigor ata que entre en vigor a Ordenanza non fiscal reguladora das prestacións patrimoniais de carácter público non tributario que a substituirá. O que se fai público durante o prazo de 30 días hábiles a contar dende o día seguinte ao da publicación do presente anuncio; a fin de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17, números 1 e 2 do texto refundido da Lei reguladora de facendas locais; facendo saber que no caso de que non se presentasen reclamacións, entenderase definitivamente adoptado o acordo ata entón provisional. O texto do artigo 6 que contén os importes actualizados é o que se reproduce a continuación: I.-Cota por subministración de auga: a cota tributaria en concepto de taxa por suministración de auga potable resulta de aplicar á base impoñible o precio por metro cúbico de consumo de auga, segundo segue: Modificación do apartado II) do artigo 6º: II.- ) Outras cotas: A) Cota de alta no servizo: 76,25 € B) Cota única por dereitos de acometida á rede xeral de abastecemento: 135,64 € C) Cota mensual por verificación e conservación de contadores: 0,2335€ D) Cota mensual por conservación de acometidas: 0,2335 € Arzúa, 6 de novembro de 2020 O alcalde Asdo. José Luis García López
10/11/2020 | Administración LocalMunicipal
Cedeira
Aprobación definitiva MC 36/2020

ANUNCIO Aprobación definitiva de modificación de crédito modalidade crédito extraordinario MC 36 2020 CE 03 2020 O Pleno do Concello de Cedeira, na sesión ordinaria do día 02 de outubro de 2020, aprobou inicialmente o expediente de modificación de crédito modalidade crédito extraordinario financiado con remanente de tesourería para gastos xerais por un importe total de 30.322,51 €. En cumprimento do artigo 169.3, por remisión do 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedou automáticamente elevado a definitivo o acordo plenario de aprobación inicial do Concello de Cedeira de modificación de créditos modalidade crédito extraordinario/suplemento de crédito financiado con remanente líquido de tesourería para gastos xerais, o cal faise público co seguinte detalle: Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais, os/as interesados/as poderán interpor directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, Reguladora de dita Xurisdición. Cedeira, 04 de novembro do 2020 O alcalde Pablo Diego Moreda Gil
10/11/2020 | Administración LocalMunicipal
Ordes
Anuncio de exposición ao público da aprobación do padrón fiscal do servizo de abastecemento de auga, saneamento, depuración edar e lixo, 3º trimestre 2020

Por Decreto de Alcaldía de 5 de novembro de 2020 prestose aprobación ao padrón fiscal polo servizo de abastecemento de auga, lixo, sumideiro e punto limpo sumideiro incluído o canon da auga correspondente ao período do 3º trimestre do 2020. Conforme o disposto no artigo 102.3 da Lei 58/2003, de 17 de decembro, Xeral Tributaria, nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, o citado padrón queda exposto ao público aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa anteo órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ordes, a 5 de novembro de 2020. O Alcalde, José Luis Sanjurjo Martínez
10/11/2020 | Administración LocalMunicipal
Brión
Exposición da conta xeral do orzamento de 2019

EDICTO Formulada e rendida a conta xeral do orzamento deste Concello correspondente ao exercicio de 2019, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Secretaría do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes, durante dito prazo de exposición e os oito días seguintes, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais. Brión, 5 de novembro de 2020. O alcalde Pablo Lago Sanmartín
10/11/2020 | Administración LocalMunicipal
Padrón
Anuncio da oferta pública de emprego

ANUNCIO APROBACIÓN DA OFERTA DE EMPREGO PÚBLICO 2020 En cumprimento do establecido no artigo 70.2 do Real decreto lexislativo 5/2015, do 30 de outubro, polo que se aproba o Texto refundido do Estatuto básico do empregado público, no 19. Cinco da Lei 6/2018, do 3 de xullo, de orzamentos xerais do Estado para o ano 2018 e no 48.4 da Lei 2/2015, do 29 de abril, do emprego público de Galicia, faise público que por Decreto do señor alcalde 770/2020, do 4 de novembro, aprobouse a seguinte Oferta de emprego público do Concello de Padrón do 2020 de acordo co orzamento municipal e o cadro de persoal aprobados polo Pleno da Corporación Municipal na sesión do 20 de agosto do 2020: Contra a resolución indicada, que pon fin á vía administrativa, poderase interpoñer: – Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. – Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. – O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente. Padrón, 5 de novembro do 2020. O alcalde Asdo.: Antonio Fernández Angueira (documento asinado dixitalmente)
10/11/2020 | Administración LocalMunicipal
As Somozas
Convocatoria de subvenciones y ayudas públicas

De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/531628) Convocatoria de axudas Fondo de financiamento para a reactivación económica e social do Concello das Somozas(PEL-REACTIVA) De acordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións (<a href="https://www.infosubvenciones.es/bdnstrans/GE/es/convocatoria/531628">https://www.infosubvenciones.es/bdnstrans/GE/es/convocatoria/531628</a>) Regular as axudas destinadas a financiar os gastos correntes das persoas traballadoras por conta propia ou autónomas e as microempresas radicadas no termo municipal das Somozas directamente afectadas pola crise sanitaria ocasionada pola COVID-19, e a entrada en vigor do Real decreto 463/2020, do 14 de marzo, coa finalidade de impulsar a actividade económica e o emprego no termo municipal e contribuír a paliar na medida do posible os danos derivados da pandemia da COVID-19. Estas axudas van dirixidas a persoas traballadoras autónomas con ou sen traballadores/as ao seu cargo e microempresas, calquera que sexa a súa forma xurídica, que se atopen nalgún dos supostos indicados nas bases da convocatoria. Aprobadas por Resolución da Alcaldía de 2 de novembro de 2020 O importe da contía orzamentaria é de 17.248,08 euros con cargo á aplicación orzamentaria 430.48900. As bases reguladoras establecen os criterios de valoración, de adxudicación e o procedemento de concesión aplicable. O prazo para presentar as solicitudes iniciarase a partir do día seguinte ao da publicación do presente extracto de convocatoria no BOP de A Coruña e finalizará ás 15.00 horas do 25 de novembro de 2020. Tanto as solicitudes coma o resto da tramitación da presente convocatoria, se realizará por vía telemática a través da sede electrónica do Concello As Somozas 2/11/2020 Juan Alonso Tembrás Alcalde-Presidente
10/11/2020 | Administración LocalMunicipal
Cedeira
Aprobación definitiva da modificación de crédito MC 32/2020

ANUNCIO Aprobación definitiva de modificación de crédito modalidade crédito extraordinario/suplemento de crédito MC 32 2020 CE 02 2020 SC 02 2020 O Pleno do Concello de Cedeira, na sesión ordinaria do día 02 de outubro de 2020, aprobou inicialmente o expediente de modificación de crédito modalidade crédito extraordinario/suplemento de crédito financiado con remanente de tesourería para gastos xerais por un importe total de 137.010,54 €. En cumprimento do artigo 169.3, por remisión do 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedou automáticamente elevado a definitivo o acordo plenario de aprobación inicial do Concello de Cedeira de modificación de créditos modalidade crédito extraordinario/suplemento de crédito financiado con remanente líquido de tesourería para gastos xerais, o cal faise público co seguinte detalle: Contra o presente acordo, en virtude do disposto no artigo 113 da Lei 7/1985, do 2 de abril, Reguladora das Bases do Réxime Local e no artigo 171 do Real Decreto Lexislativo 2/2004 do 5 de marzo, polo que se aproba o Texto Refundido da Lei Reguladora das Facendas Locais, os/as interesados/as poderán interpor directamente recurso contencioso-administrativo na forma e prazos establecidos nos artigos 25 e seguintes da Lei 29/1998, do 13 de xullo, Reguladora de dita Xurisdición. Cedeira, 04 de novembro do 2020. O alcalde Pablo Diego Moreda Gil
10/11/2020 | Administración LocalMunicipal
Arteixo
Servicios Técnicos Área de Obras
Pago do importe relativo a determinación do xustiprecio polo Xurado de Expropiacio de Galicia. Expropiación para a obra denominada “Senda peonil en el margen izquierdo de la AC-552 desde p. k. 13+055,00”

ANUNCIO Pago do importe relativo a determinación do xustiprezo polo Xurado de Expropiación de Galicia Mediante Decreto n.º 2534/2020 ditado polo Sr. alcalde-presidente do Concello de Arteixo, foi ordenado o pago do importe correspondente trala resolución do Xurado de Expropiación de Galicia relativa ao importe do xustiprezo das fincas afectadas pola obra “Senda peonil en el margen izquierdo de la AC-552 DESDE P. K. 13+055,00- EXPTE. EXP-02/18”, a favor dos seguintes beneficiarios: O medio de pago é o de transferencia bancaria, para o cal se lle remitirá aos beneficios, xunto coa notificación individualizada do referido Decreto, impreso de designación bancaria, para que, no prazo de dez días hábiles, a contar a partir do seguinte a aquel que teña lugar a notificación, presenten o devandito impreso cuberto, asinado e conformado pola entidade bancaria e acompañado de copia do D. N. I., transcorrido dito prazo procedérase a consignación da cantidade correspondente na Caixa Xeral de Depósitos Arteixo, 5 de novembro de 2020. Asdo.: D. Carlos Calvelo Martínez ALCALDE-PRESIDENTE
10/11/2020 | Administración LocalMunicipal
Padrón
Anuncio de formalización da modificación do contrato de elaboración do plan especial de protección e rehabilitación do conxunto histórico de Padrón

ANUNCIO DE FORMALIZACI ÓN EN DOCUMENTO ADMINISTRATIVO DA MODIFICACIÓN NÚMERO 1 DO CONTRATO DE SERVIZOS DE ELABORACIÓN DO PLAN ESPECIAL DE PROTECCIÓN E REHABILITACIÓN DO CONXUNTO HISTÓRICO DE PADRÓN 1.- Entidade adxudicadora. a Organismo: Concello de Padrón. b Dependencia que tramita o expediente: Secretaría. c Número de expediente: 23/2012-SER-PA. d Dirección de internet do perfil do contratante: www.padron. gal e www.contratosdegalicia.es 2.- Obxecto do contrato. a Tipo: servizos. b Descrición: elaboración do Plan Especial de Protección e Rehabilitación do conxunto histórico de Padrón tal e como aparece definido e delimitado no Plan xeral de ordenación municipal deste Concello, conforme ás características que figuran no prego de prescricións técnicas e de acordo á normativa urbanística aplicable. c Lote (de ser o caso): non. d CPV (referencia de nomenclatura): 71410000-5. e Acordo marco (se procede): non. f Sistema dinámico de adquisicións (se procede): non. g Medio de publicación do anuncio de licitación: perfil do contratante do Concello de Padrón ( www.concellodepadron.es ou www.contratosdegalicia.es ) e Boletín Oficial da Provincia da Coruña. h Data de publicación do anuncio de licitación: 25 de xaneiro do 2013.3.- Tramitación e procedemento. a Tramitación: ordinaria. b Procedemento: aberto.4.- Valor estimado do contrato: 175.723,14 €. 5.- Orzamento base de licitación. • Importe neto: cento setenta e cinco mil setecentos vinte e tres euros con catorce céntimos (175.723,14 €) • IVE (21%): trinta e seis mil novecentos un euros con oitenta e seis céntimos (36.901,86 €). • Importe total: douscentos doce mil seiscentos vinte e cinco euros (212.625,00 €). 6.- Formalización do contrato. a Data de adxudicación: 15 de xullo do 2013. b Data de formalización do contrato: 2 de agosto do 2013. c Contratista: OFICINA DE PLANEAMIENTO, SA. d Importe ou canon de adxudicación. • Neto: cento trinta e dous mil douscentos trinta e un euros con corenta céntimos (132.231,40 €). • IVE (21%): vinte e sete mil setecentos sesenta e oito euros con sesenta céntimos (27.768,60 €). • Importe total: cento sesenta mil euros (160.000,00 €). e Vantaxes da oferta adxudicataria: presentación da mellor memoria metodolóxica e a terceira mellor oferta económica.7.- Formalización da modificación. a Data de aprobación: 15 de outubro do 2020. b Data de formalización do contrato: 3 de novembro do 2020. c Contratista: OFICINA DE PLANEAMIENTO, SA. d Importe da modificación. • Neto: 47.240,05 €. • IVE (21%): 9.920,41 €. • Importe total: 57.160,46 €. Padrón, 5 de novembro do 2020 O Alcalde Asdo. Antonio Fernández Angueira
10/11/2020 | Administración LocalMunicipal
Santiago de Compostela
Tesourería. Sección de Xestión
Normativa

ANUNCIO Aprobación provisional do expediente 2020/02 de modificación da Ordenanza fiscal 3.24 relativa á taxa pola utilización privativa e o aproveitamento especial do dominio público local O Pleno do Excmo. Concello de Santiago de Compostela, na sesión celebrada o día 9 de novembro de 2020, acordou aprobar provisionalmente o expediente 2020/02 de modificación da Ordenanza fiscal 3.24 relativa á taxa pola utilización privativa e o aproveitamento especial do dominio público local O acordo provisional será exposto ao público durante trinta días, contados desde a publicación deste anuncio no Boletín Oficial da Provincia, durante os que o expediente administrativo poderá ser examinado na Tesourería municipal do Concello de Santiago de Compostela, na rúa Galeras n.º 5. Durante o mesmo prazo os interesados poderán presentar as reclamacións que estimen oportunas, que deberán ser resoltas polo Pleno adoptando o acordo definitivo que proceda e aprobando a redacción definitiva da ordenanza e a data na que entrará en vigor, unha vez publicadas no Boletín Oficial da Provincia. Se non se presentasen reclamacións, entenderase definitivamente adoptado o acordo, procedéndose á publicación no Boletín Oficial da Provincia do texto definitivo coas modificacións introducidas na ordenanza e entrará en vigor o día 1 de xaneiro de 2021. O presente anuncio publícase aos efectos previstos no artigo 17 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, e o artigo 70.2 da Lei 7/85, do 2 de abril, reguladora das bases de réxime local. Santiago de Compostela, 9 de novembro de 2020. A CONCELLEIRA DELEGADA DE ECONOMÍA E FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL Marta Abal Rodríguez
10/11/2020 | Administración LocalMunicipal
Vimianzo
Anuncio de cobranza

Con data 05/11/2020 por esta Alcaldía apróbase inicialmente o padrón fiscal da taxa polo subministro de auga e sumidoiro correspondente ao 3.º trimestre do 2020 por un importe total de 116.063,79 euros. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 16 de novembro de 2020 ata o día 18 de xaneiro de 2021. O pagamento farase mediante impreso normalizado que se enviará ao enderezo dos obrigados tributarios para o seu pagamento nas entidades colaboradoras de CAIXABANK e ABANCA. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Canon da auga: a falta de pagamento do canon da auga no período voluntario sinalado suporá a exixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Vimianzo, a 5 de novembro de 2020. A alcaldesa Mónica Rodríguez Ordóñez
10/11/2020 | Administración LocalMunicipal
Brión
Anuncio aprobación padrón taxa pola utilización dos servizos da escola infantil municipal de novembro de 2020

Mediante resolución de alcaldía de data de 05.11.2020 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 12 de novembro de 2020 ao 12 de xaneiro de 2021. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 5 de novembro de 2020 O alcalde Pablo Lago Sanmartín
30/11/2020 | Administración LocalMunicipal
Noia
Administración Financeira. Intervención
Anuncio publicación provisional modificación Ordenanza núm.10 reguladora da taxa pola ocupación do dominio publico con mesas e cadeiras

O Pleno deste Concello, na sesión desenvolvida o 26 de decembro do 2020, acordou a aprobación provisional da modificación da Ordenanza número 10, reguladora da Taxa por ocupación de terreos de dominio público con mesas e cadeiras con finalidade lucrativa. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese dito expediente a información pública polo prazo de trinta días para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaron reclamacións, considerarase aprobado definitivamente o devandito acordo. Noia, 27 de decembro de 2020 O alcalde José Santiago Freire Abeijón Documento asinado dixitalmente á marxe
30/11/2020 | Administración LocalMunicipal
Ames
Aprobación inicial do suplemento de crédito n.º 3/2020 do Concello de Ames

ANUNCIO O Pleno do Concello, en sesión ordinaria celebrada o día 26 de novembro, acordou a aprobación inicial do expediente n.º 3/2020, na modalidade de suplemento de crédito, por importe de 1.102.055,80 euros. En cumprimento do disposto no artigo 169.1 por remisión do 177.2 do Real Decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de quince días, a contar desde o día seguinte da publicación deste anuncio no Boletín Oficial da Provincia, para que os/as interesados/as poidan examinar o expediente e presentar as reclamacións que estimen oportunas. Se transcorrido o dito prazo, non se presentaran alegacións, considerarase aprobado definitivamente. Ames, 27 novembro 2020. O alcalde José M. Miñones Conde
30/11/2020 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.67645. Solicitude de concesión de augas públicas presentada por Francisco Vázquez Pena en representación da denominada Comunidade de Usuarios Traída de Augas Monte Barreiro (O Pino)

SERVIZO TERRITORIAL DE AUGAS DE GALICIA ANUNCIO Expediente: DH. A15.67645 Ana Desiree Lambrecht Genao, en representación da denominada Comunidade de Usuarios Traída de Augas Monte de Barreiros, solicita de Augas de Galicia un caudal de 0,169 litros/segundo de augas procedente dun manancial situado na parcela 13 do polígono 38 no lugar de Barreiros, parroquia de Arca (Santa Eulalia), Concello do Pino (A Coruña), con destino ao uso doméstico e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: SOLICITANTE: Comunidade de Usuarios Traída de Augas Monte de Barreiros REPRESENTANTE: Ana Desiree Lambrecht Genao CAUDAL MEDIO EQUIVALENTE: 0.169 litros/segundo CAUDAL MÁXIMO ANUAL: 5330 m 3 DESTINO: Doméstico e rega ORIXE: Manancial na parcela 13 do polígono 38 LUGAR: Barreiros PARROQUIA: Arca (Santa Eulalia) CONCELLO: O Pino (A Coruña) Solicítase a concesión de augas e legalización das obras existentes da Comunidade de Usuarios Traída de Augas Monte de Barreiros, que dispón dun aproveitamento que fornece de auga doméstica a sete vivendas nos lugares do Castelo e do Pazo no concello do Pino. Para elo dispoñen dunhas instalacións que constan dunha arqueta de captación dun manancial na parcela 13 polígono 38, no monte de Barreiros, tubaxe de PVC de 63 mm de diámetro que discorre soterrada en dirección surleste atravesando varias parcelas nun traxecto de 1,8 km ata chegar a unha pista municipal nas proximidades do lugar de Pozas. A tubaxe continúa por pistas e camiños ata chegar á parcela 1241 do polígono 510, onde no seu extremo oeste existe unha caseta elevada cun repartidor e seis depósitos. Dende esta caseta saen sendas tubaxes individuais de 32 mm de diámetro para cada usuario situados nas parcelas 15067A510010390001WD, 15067A510010580001WG, 15067A510013300000QS, 1567A510012410000QA, 1567A510010340001WF, 1567A5010010240001WB e 15067A510012600001WF. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste servizo, situadas na rúa Tomiño número 16-baixo, en Santiago de Compostela, onde estará exposto o expediente de que se trata, para que poida ser examinado por quen o desexe previa solicitude de cita no enderezo electrónico dgc. augas@xunta. gal ou no teléfono 981543958. Asinado por Gilles Moncalvillo Pasichnyk, o xefe do Servizo Territorial, en Santiago de Compostela o 23 de novembro do 2020.
30/11/2020 | Administración LocalMunicipal
A Coruña
Persoal
Anuncio da lista provisional do proceso selectivo convocado para a cobertura dunha praza de técnico/a medio/a de Administración Especial (enxeñeiro/a técnico/a de Obras Públicas), C. E. 5/16, persoal funcionario de carreira

Servizo de Recursos Humanos ANUNCIO Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 13 de novembro de 2020, resolveuse o seguiente: Primeiro. –Aprobar a listaxe provisional de aspirantes admitidos e excluídos no proceso selectivo convocado para a provisión en propiedade dunha praza de Técnico/a Medio/a de Administración Especial (enxeñeiro/a técnico/a de obras públicas), C. E. 5/16, persoal funcionario de carreira: ADMITIDOS: A inclusión das persoas aspirantes nas listaxes de admitidos ás probas selectivas non supón en ningún caso o recoñecemento por parte desta Administración de que reúnen os requisitos esixidos nas bases da convocatoria. A acreditación e verificación destes requisitos terá lugar para as persoas aspirantes que superen o proceso selectivo, antes do seu nomeamento como persoal funcionario. Segundo. –A listaxe de admitidos poderá consultarse a través do teléfono 010 de información municipal (981.920.010 se se chama desde fóra da cidade) e na páxina web do Concello da Coruña (www.coruna. gal). As persoas aspirantes excluídas, así como aquelas persoas que non figuren nas listaxes, disporán dun prazo de dez días hábiles, contados a partir do día seguinte ao da publicación desta resolución no Boletín Oficial da Provincia, para reclamar ou emendar o defecto que motivou a exclusión ou omisión. A Coruña, 13 de novembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Ángel Jove Losada
30/11/2020 | Administración LocalMunicipal
A Coruña
Persoal
Anuncio elaboración de lista para a cobertura con carácter interino de prazas de delineantes

Convocatoria dun proceso de selección para a confección urxente dunha lista para a cobertura de postos de traballo de delineante, baixo a modalidade de funcionarias/os interinas/os. Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 16 de novembro de 2020, convócase un proceso selectivo para a elaboración de listas cuxo obxecto sexa a cobertura de postos de traballo de delineante nos supostos regulados no art.10.1 do Real Decreto Lexislativo 5/2015, de 30 outubro, polo que se aproba o texto refundido da Lei do Estatuto Básico do Empregado Público e no art.23 da Lei 2/2015, de 29 de abril, de emprego público de Galicia. Os aspirantes deberán estar en posesión ou en condicións de obter o título de título de técnico especialista en edificios e obras (delineación), delineación industrial ou delineación artística (Ord.21/04/1998 MEC), segundo segundo as disposicións educativas sobre a materia, ao finalizar o prazo de presentación de instancias. O prazo de presentación de solicitudes é de DEZ DIAS HABILES, contados desde o día seguinte ao da publicación deste anuncio no Boletín Oficial da Provincia (BOP). As bases desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 17 de novembro de 2020 A XUNTA DE UXUA CHHITI SANCHEZ DEL PULGAR, P. D. (03/07/2019) O Director de Economía, Facenda e Réxime Interior Manuel Angel Jove Losada
30/11/2020 | Administración LocalMunicipal
Carballo
Aprobación inicial expediente de modificación orzamentaria. Crédito extraordinario número 2/2020 e suplemento de crédito número 3/2020

O Pleno municipal, en sesión extraordinaria do día 24 de novembro de 2020, acordou aprobar inicialmente o expediente de modificación orzamentaria, crédito extraordinario número 2/2020 e suplemento de crédito número 3/2020. Por medio do presente expónse ao público polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados que estean lexitimados segundo o disposto no artigo 170.1 do Real decreto lexislativo 2/2004, poidan examinalo na Intervención municipal e presentar ante o Pleno municipal, as reclamacións que estimen pertinentes, de conformidade co disposto nos artigos 177, en relación co 169, do Real decreto-lexislativo 2/2004, do 5 de marzo, polo que se aproba o texto refundido da Lei reguladora das facendas locais. Carballo, 25 de novembro de 2020. O alcalde Evencio Ferrero Rodriguez
30/11/2020 | Administración LocalMunicipal
Ordes
Publicidade de delegación de competencias para a celebración de matrimonio civil

EDICTO Por resolución n.º 846/2020, ditada con data 24 de novembro de 2020, o Sr. alcalde, de conformidade co establecido no art.23.4 da Lei 7/1985, do 2 de abril, art.61.3 da Lei 5/1997, do 22 de xullo, e art.43.5. a do R. D. 2568/1986, do 28 de novembro, efectuou unha delegación especial no concelleiro desta Corporación D. Aaron James Sanchez Guijo Boddien, da competencia atribuída polo art.51.1º do Código Civil, para a celebración dun matrimonio civil entre D. RAUL PATRICIO FINDLAY CEJA. e Jonathan Miguel Latas Cambron. L., o vindeiro día 27 de novembro de 2020, ás 17.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Ordes, 24 de novembro de 2020. O alcalde-presidente José Luis Martínez Sanjurjo
30/11/2020 | Administración LocalMunicipal
A Coruña
Persoal
Anuncio nomeamento Oficiais do Corpo da Policía Local, funcionarios de carreira, C. E. 9/15

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 19 de novembro de 2020, resolveuse entre outros o seguinte: 1.- Nomear Oficiais da Policía Local, funcionarios de carreira, (Escala de Administración Epecial. Subescala de Servizos Especiais. Clase: Escala básica, categoría: Oficial. Subgrupo C1) deste Excmo. Concello, a: LEONIDA CAPUTTO FERNANDEZ ESCANDON (DNI ****7411C) ANDRE LANG LENTON HAUSMANN (****6082E) 2.- Adscribir definitivamente aos funcionarios que se relacionan a continuación, aos postos da RPT do Concello da Coruña que se describen na seguinte táboa: 3.- Este nomeamento terá efectos económicos e administrativos desde a data en que tome posesión da devandita praza. A Coruña, 23 de novembro de 2020. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
30/11/2020 | Administración LocalMunicipal
Culleredo
Economía, Facenda e Réxime Interior
Anuncio de aprobación provisional de suspension durante o ano 2021 da aplicación da Ordenanza fiscal n.º 21, reguladora da taxa por ocupación de terreos de uso público por mesas, cadeiras e elementos auxiliares con finalidade lucrativa

O Pleno municipal, en sesión celebrada o día 27 de novembro de 2020, aprobou provisionalmente a modificación da Ordenanza fiscal n.º 21, reguladora da taxa pola ocupación de terreos de uso público por mesas, cadeiras e elementos auxiliares con finalidade lucrativa, por medio da cal se introduce unha disposición transitoria primeira, coa seguinte redacción: “A aplicación desta Ordenanza suspéndese entre o 01 de xaneiro e o 31 de decembro de 2021”. De conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, o acordo exponse ao público durante un prazo de trinta días, a contar dende o seguinte ao da publicación deste anuncio no Boletín Oficial da Provincia. Durante este período, todas as persoas interesadas poderán examinar o expediente nas oficinas municipais e presentar, no seu caso, as reclamacións que consideren oportunas. No suposto de que non se presenten reclamacións no prazo que se indica, entenderase definitivamente adoptado o acordo ata entón provisional. Culleredo, a 27 de novembro de 2020. A concelleira delegada de Facenda, Patrimonio e administración electrónica Marta María Iglesias Becerra
30/11/2020 | Administración LocalMunicipal
Outes
Anuncio de aprobación inicial de expediente de modificación de créditos núm.869/2020

ANUNCIO APROBACIÓN INICIAL DE EXPEDIENTE DE MODIFICACIÓN DE CRÉDITOS NÚM.869/2020 DO ORZAMENTO EN VIGOR NA MODALIDADE DE CRÉDITO EXTRAORDINARIO 1/2020, E SUPLEMENTO DE CRÉDITO 2/2020 POLA CANTIDADE TOTAL DE 643.262,92 €, FINANCIADO CON CARGO AO REMANENTE LÍQUIDO DE TESOURERÍA PARA GASTOS XERAIS O Pleno do Concello de Outes, en sesión ordinaria celebrada o día 26 de novembro de 2020, aprobou inicialmente o expediente de modificación de créditos núm.869/2020 do orzamento en vigor, na modalidade de crédito extraordinario 1/2020, suplemento de crédito 2/2020 pola cantidade total de 643.262,92 €, financiado con cargo ao remanente líquido de tesourería para gastos xerais. En cumprimento do disposto no artigo 177.2 en relación co 169.1 do RDL 2/2004, do 5 de marzo, polo que se aproba o Texto refundido da Lei reguladora das facendas locais, o expediente permanecerá exposto ao público durante un prazo de quince días, contados a partir da publicación do presente anuncio no Boletín Oficial da Provincia, durante os cales os interesados poderán examinar o expediente e presentar as reclamacións que estimen oportunas ante o Pleno. Se ao remate de período de exposición pública non se presentaran reclamacións, o expediente considerarase definitivamente aprobado; en caso contrario, o Pleno disporá do plazo dun mes para resolvelas. O que se fai público para xeral coñecemento e aos efectos oportunos. Outes, 27 de novembro de 2020. O alcalde Manuel González López
30/11/2020 | Administración LocalMunicipal
Ortigueira
Secretaría
Aprobación definitiva da derrogación completa do regulamento de explotación derrogación do regulamento de explotación e uso do aparcamento ubicado nas plantas inferiores do edificio nº 59-61 da Estrada Xeral

O Pleno do Concello de Ortigueira, na sesión do día 10 de setembro de 2020, aprobou inicialmente derrogación completa do regulamento de explotación e uso do aparcamento ubicado nas plantas inferiores do edificio nº 59-61 da estrada xeral. Este acordo expúxose ao publico durante o prazo de 30 días dende a publicación no BOP número 154 do día 17 de setembro de 2020 para a presentación de reclamacións e suxestións, de conformidade co que se dispón no art.49 da Lei 7/85, reguladora das bases do réxime local. Neste prazo non se presentou ningunha reclamación contra o citado acordo, e en consecuencia, elévase a definitivo o devandito acordo e a ordenanza Xeral de Subvencións do Concello de Ortigueira. Así mesmo, publícase o texto íntegro da ordenanza Xeral de Subvencións do Concello de Ortigueira, segundo o previsto no art.70.2 da Lei 7/85, reguladora das bases de réxime local, aos efectos da súa entrada en vigor. Contra o dito acordo e o texto íntegro da modificación da Ordenanza Xeral de Subvencións do Concello de Ortigueira os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados desde o día seguinte ao da publicación deste anuncio, de acordo co que se establece nos artigos 10 e 46 da Lei 29/1998, de 13 de xullo, reguladora da xurisdición contencioso-administrativa e 112.3 da Lei 39/2015, de 1 de outubro, do procedemento administrativo común das administracións públicas. Queda derrogado o regulamento de explotación e uso público do aparcamento ubicado nas plantas inferiores do edificio nº 59-61 da estrada xeral. Ortigueira, 25 de novembro e 2020 O Alcalde Juan Vicente Penabad Muras
30/11/2020 | Administración LocalConsorcios
Consorcio Provincial Contra Incendios e Salvamento da Coruña
Aprobación inicial expediente núm.1/20 (PL) de modificación de créditos do orzamento 2020 (SC/CE)

Mediante o presente ponse en público coñecemento aos efectos que se indicará que o Pleno do Consorcio Provincial Contra Incendios e Salvamento da Coruña, en sesión realizada o día 27 de novembro de 2020, aprobou inicialmente o expediente de Modificación de Créditos M. C. 01/20 (PL) sobre o Orzamento de 2020, de créditos extraordinarios por importe de 5.704.280,94€ e suplemento de crédito por importe de 85.000,00€ financiados, na súa totalidade, por conta do remanente de tesourería para gastos xerais procedente da Liquidación do Orzamento de 2019 (5.319.917,52€) e con novos ou maiores ingresos (469.363,42€); polo que tal e como prevé o art.177.2 do Texto refundido da Lei reguladora das Facendas Locais aprobado polo Real Decreto Lexislativo 2/2004, de 5 de marzo, dito expediente queda de manifesto na secretaría-intervención desta Entidade, para que durante o prazo de quince días hábiles (contados desde o primeiro, tamén hábil, seguinte ao da presente publicación), poida examinarse e, no seu caso, presentarse polos interesados as reclamacións que estimen oportunas de conformidade co prevido, a eses efectos, polo art.170 do indicado texto legal. O citado acordo de aprobación inicial quedará elevado automaticamente a definitivo de non se presentar reclamacións, entrando en vigor coa publicación á que fai referencia o art.169.3 do citado Texto legal. Caso de presentarse reclamacións, resolveranse no prazo dun mes polo pleno desta Entidade, procedéndose, de seguido á indicada publicación. Carballo, 27 de novembro de 2020.- O presidente, Asdo.: Valentín González Formoso
30/11/2020 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos núm.5/2020 de aprobación polo Pleno

Na sesión plenaria celebrada o día 27 de novembro de 2021 a Corporación provincial acordou aprobar inicialmente o expediente de modificación de créditos núm.5/2020. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e artigo 177.2 do texto refundido da lei reguladora de facendas locais, aprobado polo Real decreto lexislativo 2/2004 do 5 de marzo. A Coruña, 27 de novembro de 2020. O Presidente, O Secretario, Valentín González Formoso José Luis Almau Supervía
30/11/2020 | Administración LocalMunicipal
Carnota
Exposición ao público das listas de contribuíntes das taxas polo servizo de subministración de auga, rede de sumidoiros e depuración de augas residuais, e do canon autonómico da auga.3º trimestre do 2020

O Concello de Carnota expón ao público as listas de contribuíntes da taxa polos servizos de subministración de auga, saneamento e depuración, e do canon autonómico da auga correspondente ao 3º TRIMESTRE de 2020 por medio de anuncio na sede electrónica e no taboleiro de edictos da Corporación, e no Boletín Oficial da provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Carnota, Praza de San Gregorio n.º 19, os mércores de 9:00 a 13:00 horas, e na rúa do Cid nº 2-baixo de Muros, de luns a venres de 09:00 a 13:30 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (RD 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga, pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas e do canon pódese realizar nas oficinas de ESPINA & DELFÍN, S. L. situadas na Praza de San Gregorio n.º 19 (Edificio do Concello) en Carnota, de 9:30 a 13:30 horas, os mércores, ou nas da rúa do Cid nº 2-baixo en Muros de luns a venres (excepto os mércores) de 09:00 a 13:45 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon da auga, a vía de constrinximento será realizada pola Consellería de Facenda da Xunta de Galicia. Carnota, 25 de novembro de 2.020 O alcalde Juan Manuel Saborido Rama
30/11/2020 | Administración LocalMunicipal
Mugardos
Delegación de funcións da Alcaldia na 1.ª tenente de alcalde

A N U N C I O O alcalde, con data 24.11.2020, dictou a seguinte RESOLUCIÓN con número 1015/2020: “Asunto: DELEGACIÓN DE FUNCIÓNS DA ALCALDÍA NA 1.ª TENENTE DE ALCALDE Tendo que ausentarme do municipio, por motivos persoais, ás 9.30 horas do día 24 de novembro de 2020. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro. –Delegar a totalidade das miñas funcións na 1.ª tenente de alcalde, Dna. MARIA LEONORA PABLO SEBASTIAN MINANGO SANDINO, a partir das 9.30 horas do día 24 de novembro de 2020. Na documentación elaborada farase constar a autorización de dita delegación. Segundo. –Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día da data da mesma. Mugardos, asinado dixitalmente na data que figura na marxe polo alcalde.” Mugardos, 24 de novembro de 2020. O ALCALDE Asdo.: JUAN DOMINGO DE DEUS FONTICOBA